ผู้สื่อข่าวรายงานว่า เครือข่ายแผงลอยไทยเพื่อการพัฒนาที่ยั่งยืน จำนวนกว่า 200 คน ได้รวมตัวกันชุมนุมบริเวณหน้าองค์การสหประชาชาติ จากนั้น ได้เคลื่อนขบวนมาถึงศูนย์บริการประชาชน ฝั่งสำนักงานคณะกรรมการข้าราชการพลเรือน ทำเนียบรัฐบาล เพื่อยื่นข้อเรียกร้องต่อ พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ(คสช.) เรื่องช่วยเหลือผู้ค้าแผงลอยที่ได้รับผลกระทบจากนโยบาย คืนทางเท้าให้กับประชาชน ตั้งแต่ปี 2557 จนถึงปัจจุบัน